Dene ingkang ngandhap sagêda anyalokani inggil-inggilanipun, sarta mawi kasasaban ambêg sura, têgêsipun ingkang kêndêl tatag sampun mawi pakèwêd, ananging sampun kumawani dhatêng inggil-inggilaning apangkat, mila ingkang makatên punika, binasakakên sarojaning barakan, liripun patraping sami kawula wau ingkang sagêd sasami-sami, êmong-ingêmongan, punapadene ingkang sagêd kagungan apura-ingapura, ingkang inggil inggih amikanana ing ngandhap, ingkang gadhah darajat andhap inggih sumêrêpa yen katindhih, sadaya pangarti lan pakarti, tataning para kawula, manawi sagêd tulus panggalih rahayu, kaupamèkakên rumêksa dhatêng prajanipun.